2003R0315 — FI — 24.02.2003 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

▼B

KOMISSION ASETUS (EY) N:o 315/2003,

annettu 19 päivänä helmikuuta 2003,

viinin yhteisestä markkinajärjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä erityisesti tuotantokyvyn osalta annetun asetuksen (EY) N:o 1227/2000 muuttamisesta

EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999 ( 1 ), sellaisena kuin se on viimeksi muutettuna asetuksella (EY) N:o 2585/2001 ( 2 ), ja erityisesti sen 10 ja 15 artiklan, sekä katsoo seuraavaa: (1) Komission asetuksessa (EY) N:o 1227/2000 ( 3 ), sellaisena kuin se on viimeksi muutettuna asetuksella (EY) N:o 2191/2002 ( 4 ), säädettyjä menoja koskevia sääntöjä olisi muutettava 1 päivän heinäkuuta ja 15 päivän lokakuuta väliseksi ajaksi, jotta jäsenvaltiot voisivat jatkaa tukien maksamista varanhoitovuoden loppuun asti. (2) Erityisesti on syytä ottaa huomioon menojen vahvistamista koskeva käsite, sellaisena kuin se on määriteltynä Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 ( 5 ) 79 artiklassa. (3) Tämän vuoksi on tarpeen mukauttaa säännöksiä, jotka koskevat määrärahojen uudelleenjakojärjestelmän täytäntöönpanoa varainhoitovuoden aikana. (4) Olisi myös otettava käyttöön yhdenmukaistettu esittämistapa niiden tietojen osalta, jotka jäsenvaltioiden on lähetettävä komissiolle. (5) On syytä ottaa huomioon rakenneuudistusta ja uusiin lajikkeisiin siirtymistä koskevien suunnitelmien toteuttamistahtiin liittyvät erityisvaatimukset ja mukauttaa pinta-aloja koskevien sääntöjen soveltamista. (6) Asetus (EY) N:o 1227/2000 on näin ollen syytä muuttaa. (7) Tässä asetuksessa säädetyt toimenpiteet ovat viinin hallintokomitean lausunnon mukaiset, sekä katsoo seuraavaa: ON ANTANUT TÄMÄN ASETUKSEN:

1 artikla

Muutetaan asetus (EY) N:o 1227/2000 seuraavasti:

1) Korvataan 15 artiklan 2 kohdan ensimmäinen alakohta seuraavasti: ”2. Jäsenvaltiot voivat 1 kohdasta poiketen säätää, että tuki maksetaan tuottajille ennen kuin tietty toimenpide on toteutettu, sillä edellytyksellä että toimenpiteen toteuttaminen on aloitettu ja että tuensaaja on asettanut suuruudeltaan 120 prosenttia tuen määrästä olevan vakuuden. Asetusta (ETY) N:o 2220/85 sovellettaessa velvoitteena on asianomaisen toimenpiteen toteuttaminen ennen ennakon myöntämistä seuraavan toisen viinivuoden loppua.” .

2) Korvataan 15 a artiklan 2 kohdan ensimmäinen alakohta seuraavasti: ”2. Jäsenvaltiot voivat 1 kohdasta poiketen säätää, että tuki maksetaan tuottajille kaikkien tukihakemukseen sisältyvien toimenpiteiden osalta ennen kuin kaikki toimenpiteet on toteutettu, sillä edellytyksellä että niiden toteuttaminen on aloitettu ja että tuensaaja on asettanut suuruudeltaan 120 prosenttia tuen määrästä olevan vakuuden. Asetusta (ETY) N:o 2220/85 sovellettaessa velvoitteena on kaikkien asianomaisten toimenpiteiden toteuttaminen ennen ennakon myöntämistä seuraavan toisen viinivuoden loppua.” .

3) Korvataan 16 artiklan 1 kohta seuraavasti: ”1. Jäsenvaltioiden on toimitettava komissiolle viimeistään kunkin vuoden 30 päivänä kesäkuuta rakenneuudistusta ja uusiin lajikkeisiin siirtymistä koskevan järjestelmän osalta: a) ilmoitus kuluvan varainhoitovuoden aikana tosiasiallisesti toteutuneista menoista sekä asianomaisesta kokonaispinta-alasta; b) ilmoitus kuluvan varainhoitovuoden aikana vahvistetuista menoista sekä asianomaisesta kokonaispinta-alasta; c) kuluvan varainhoitovuoden menoja koskevat myöhemmät hakemukset, jotka tehdään muiden kuin asetuksen (EY) N:o 1493/1999 14 artiklan 1 kohdan mukaisesti myönnettyjen varojen osalta, ja kussakin tapauksessa asianomainen kokonaispinta-ala; d) seuraavien varainhoitovuosien tarkistetut menoarviot ja asianomaiset kokonaispinta-alat rakenneuudistusta ja uusiin lajikkeisiin siirtymistä koskevan järjestelmän toteuttamisajanjakson loppuun asti kullekin jäsenvaltiolle myönnettyjen varojen rajoissa.” .

4) Korvataan 17 artikla seuraavasti: ”17 artikla 1. Kunkin jäsenvaltion jonkin varainhoitovuoden osalta ilmoittamat tosiasiallisesti toteutuneet menot rahoitetaan ainoastaan 16 artiklan 1 kohdan a alakohdan mukaisesti tiedoksi annettujen määrien rajoissa, jos kyseiset määrät eivät kokonaisuudessaan ylitä jäsenvaltiolle asetuksen (EY) N:o 1493/1999 14 artiklan 1 kohdan mukaisesti myönnettyjä määrärahoja. 2. Jäsenvaltioiden on tehtävä 16 artiklan 1 kohdan b alakohdassa tarkoitettu ilmoitus vain, jos niiden 16 artiklan 1 kohdan a alakohdan mukaisesti ilmoittama määrä on vähintään 75 prosenttia asetuksen (EY) N:o 1493/1999 14 artiklan 1 kohdan mukaisesti myönnetystä määrästä. 3. Jäsenvaltioiden 16 artiklan 1 kohdan c alakohdan mukaisesti tekemät hakemukset hyväksytään suhteellisesti määrärahoin, jotka ovat käytettävissä sen jälkeen kun jäsenvaltioille asetuksen (EY) N:o 1493/1999 14 artiklan mukaisesti myönnetystä kokonaismäärästä on vähennetty kaikkien jäsenvaltioiden osalta 16 artiklan 1 kohdan a alakohdan mukaisesti ilmoitetut määrät ja 16 artiklan 1 kohdan b alakohdan mukaisesti ilmoitetut määrät. Komissio ilmoittaa jäsenvaltioille hyväksytyistä hakemuksista mahdollisimman pian 30 päivän kesäkuuta jälkeen. 4. Sen estämättä, mitä 1 ja 2 kohdassa säädetään, jos 16 artiklan 1 kohdan a alakohdan mukaisesti ilmoitettu kokonaispinta-ala on pienempi kuin kyseiselle jäsenvaltiolle asetuksen (EY) N:o 1493/1999 14 artiklan 1 kohdan mukaisesti myönnettyjen kyseisen varainhoitovuoden määrärahojen yhteydessä esitetty hehtaarimäärä, kyseiselle varainhoitovuodelle ilmoitetut menot rahoitetaan ainoastaan siihen määrään asti, joka vastaa ilmoitettua kokonaispinta-alaa kerrottuna keskimääräisellä hehtaarituella, sellaisena kuin se johtuu jäsenvaltiolle asetuksen (EY) N:o 1493/1999 14 artiklan 1 kohdan mukaisesti myönnetyn määrän ja säädetyn hehtaarimäärän suhteesta. Kyseinen määrä ei missään tapauksessa voi olla suurempi kuin 16 artiklan 1 kohdan a alakohdan mukaisesti ilmoitetut menot. Tätä kohtaa sovellettaessa ilmoitetun kokonaispinta-alan ja asianomaisen varainhoitovuoden määrärahojen yhteydessä esitetyn pinta-alan välillä sallitaan viiden prosentin poikkeama. 5. Jos jäsenvaltion tosiasiallisesti toteuttamat menot eivät jonakin varainhoitovuonna ylitä 75:tä prosenttia 1 kohdassa tarkoitetuista määristä, seuraavana varainhoitovuonna huomioon otettavia menoja sekä vastaava pinta-alaa vähennetään kolmanneksella mainitun enimmäismäärän ja kyseisen varainhoitovuoden toteutuneiden menojen välisestä erotuksesta. 6. Tätä vähennystä ei oteta huomioon sitä varainhoitovuotta, jona vähennys tehtiin, seuraavan varainhoitovuoden osalta hyväksyttävissä menoissa. 7. Tuottajien 15 tai 15 a artiklan mukaisesti takaisin maksamat määrät vähennetään rahoitettavista menoista. 8. Viittaukset johonkin varainhoitovuoteen ovat viittauksia jäsenvaltioiden tosiasiallisesti 16 päivän lokakuuta ja seuraavan vuoden 15 päivän lokakuuta välisenä aikana suorittamiin maksuihin.”

▼M1

5) Muutetaan liite tämän asetuksen liitteen mukaisesti.

▼B

2 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

LIITE

Korvataan taulukot 4.1, 4.2 ja 4.3 seuraavilla taulukoilla:

( 1 ) EYVL L 179, 14.7.1999, s. 1.

( 2 ) EYVL L 345, 29.12.2001, s. 10.

( 3 ) EYVL L 143, 16.6.2000, s. 1.

( 4 ) EYVL L 334, 11.12.2002, s. 16.

( 5 ) EYVL L 248, 16.9.2002, s. 1.